proxectonos/corpus_dominio_legal_administrativo_tmp huggingface dataset:
ORDE do 30 de novembro de 2023 pola que se amplía o crédito orzamentario existente para a concesión das axudas previstas na Orde do 14 de xuño de 2023 pola que se establecen as bases reguladoras para a concesión de subvencións para a posta en práctica de programas integrados de emprego de Galicia, e se convocan para o ano 2023 (código de procedemento TR332A).
Consellería de Promoción do Emprego e Igualdade — III. Outras disposicións — 07/12/2023

A Orde desta Consellería do 14 de xuño de 2023 pola que se establecen as bases reguladoras para a concesión de subvencións para a posta en práctica de programas integrados de emprego de Galicia, e se convocan para o ano 2023, establece no seu artigo 2.2 que a contía máxima, así como a distribución entre créditos orzamentarios, poderá ser obxecto de modificación nos supostos e condicións previstos nos artigos 30 e 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
En consecuencia, ao existir crédito dispoñible procedente de remanentes doutras convocatorias que pode aplicarse a incrementar o importe do crédito inicialmente previsto para o financiamento das axudas e subvencións para os programas integrados de emprego, procede ditar a presente orde de ampliación para poder atender o maior número de solicitudes posibles, en cumprimento do disposto nos preceptos anteriormente citados e co fin de garantir unha maior execución dos fondos finalistas.
Por todo o exposto e en exercicio das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo 1. Ampliación do crédito orzamentario
Amplíase o importe total do crédito para o financiamento das axudas previstas na Orde desta Consellería do 14 de xuño de 2023 pola que se establecen as bases reguladoras para a concesión de subvencións para a posta en práctica de programas integrados de emprego de Galicia, e se convocan para o ano 2023, nunha contía de 135.000,00 euros para a anualidade de 2023 e de 405.000,00 euros para a anualidade de 2024, na aplicación orzamentaria 11.50.322A.460.3 (código de proxecto 2014 00583), e nunha contía de 260.000,00 euros para a anualidade de 2023 e de 780.000,00 euros para a anualidade de 2024, na aplicación orzamentaria 11.50.322A.481.3 (código de proxecto 2014 00583).
Artigo 2. Prazo de solicitudes
Esta modificación non afecta o prazo establecido na referida Orde do 14 de xuño de 2023 para a presentación de solicitudes.
Disposición derradeira única. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 30 de novembro de 2023
RESOLUCIÓN do 7 de decembro de 2023 pola que se dá publicidade á Resolución do 5 de decembro de 2023 pola que se modifica e prorroga a encomenda ao Consorcio Galego de Servizos de Igualdade e Benestar para a execución dun servizo de transporte aos centros públicos competencia da Dirección Xeral de Persoas con Discapacidade.
Consellería de Política Social e Xuventude — III. Outras disposicións — 22/12/2023

Mediante a Resolución do 5 de decembro de 2023 modifícase e prorrógase a encomenda ao Consorcio Galego de Servizos de Igualdade e Benestar para a execución dun servizo de transporte aos centros públicos competencia da Dirección Xeral de Persoas con Discapacidade da Consellería de Política Social e Xuventude.
Coa finalidade de dar cumprimento ao disposto no artigo 9.3 da Lei 16/2010, do 17 de decembro, de organización e funcionamento da Administración xeral do sector público autonómico de Galicia, publícase no
Diario Oficial de Galicia
o contido mínimo da dita resolución:
– Actividade. Servizo consistente no traslado dos usuarios do Centro ocupacional O Saiar, do Centro de atención a persoas con discapacidade de Redondela e do Centro de atención a persoas con discapacidade de Sarria, para o desenvolvemento das actividades propias dos centros.
O servizo consistente na modalidade de carácter regular (dez desprazamentos por semana ida e volta, de luns a venres, que supoñen un total de 250 desprazamentos anuais) das persoas usuarias do Centro ocupacional O Saiar e dos centros de atención a persoas con discapacidade de Redondela e Sarria, aboarase en función do prezo por vehículo/día.
O servizo de carácter puntual (dous desprazamentos por semana, ida e volta na fin de semana) das persoas usuarias de servizos residenciais dos centros de atención a persoas con discapacidade de Redondela e Sarria aboarase en función do prezo por servizo/día.
– Natureza e alcance da xestión encomendada. Esta encomenda ao Consorcio Galego de Servizos da Igualdade e Benestar ten natureza intersubxectiva. Consonte o previsto polos artigos 47 e 95 da Lei 16/2010, do 17 de decembro, de organización e funcionamento da Administración xeral e do sector público autonómico, e para os efectos previstos nos artigos 6.3 e 32 da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, o Consorcio Galego de Servizos de Igualdade e Benestar ten a consideración de medio propio e servizo técnico da Consellería de Política Social e Xuventude.
– Prazo de vixencia. A prórroga comeza o 1 de xaneiro de 2024 e rematará o 31 de decembro de 2024.
– Finalización anticipada: esta encomenda resolverase anticipadamente nos seguintes casos:
• Cumprimento do seu obxecto antes da data establecida para a súa finalización.
• Imposibilidade de realización das actividades encomendadas.
• Incumprimento dalgunha das obrigas ou actividades encomendadas ou dos prazos previstos.
• Revogación por resolución motivada do órgano encomendante.
• As demais previstas na lexislación vixente.
Santiago de Compostela, 7 de decembro de 2023
RESOLUCIÓN do 30 de novembro de 2023, da Dirección Xeral de Patrimonio Natural, pola que se dá publicidade ás axudas concedidas ao abeiro da Orde do 1 de decembro de 2022 pola que se establecen as bases reguladoras das axudas para paliar os danos ocasionados polo oso pardo e se convocan axudas para o ano 2023 (código de procedemento MT815A) (Diario Oficial de Galicia número 237, do 15 de decembro de 2022).
Vicepresidencia Segunda e Consellería de Medio Ambiente, Territorio e Vivenda — III. Outras disposicións — 11/12/2023

O artigo 20 da Orde do 1 de decembro de 2022 pola que se establecen as bases reguladoras das axudas para paliar os danos ocasionados polo oso pardo e se convocan axudas para o ano 2023 (código de procedemento MT815A) establece que, no prazo máximo de tres meses contados desde a data de concesión, se publicará no
Diario Oficial de Galicia
(DOG) a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no DOG das subvencións concedidas ao abeiro da Orde do 1 de decembro de 2022 pola que se establecen as bases reguladoras das axudas para paliar os danos ocasionados polo oso pardo e se convocan axudas para o ano 2023 (código de procedemento MT815A), segundo o anexo desta resolución.
Santiago de Compostela, 30 de novembro de 2023
RESOLUCIÓN do 30 de novembro de 2023 pola que se fai pública a vixente relación de postos de traballo do persoal funcionario de administración e servizos coas súas modificacións.
Universidade da Coruña — III. Outras disposicións — 13/12/2023

A vixente relación de postos de traballo (RPT) do persoal de administración e servizos (PAS) da Universidade da Coruña (UDC), foi aprobada polo Consello de Goberno o 22 de xullo de 2021, co informe favorable do Consello Social na mesma data do 22 de xullo de 2021, publicada no DOG do 15 de novembro de 2021 (correccións de erros no DOG do 10 de decembro) e modificada pola Resolución do 21 de outubro de 2022 (DOG núm. 208, do 2 de novembro).
Esta RPT enmárcase no texto consolidado da Resolución reitoral do 14 de xaneiro de 2020 pola que se establece a estrutura orgánica dos servizos centrais da Universidade da Coruña e as competencias dos seus órganos directivos.
Logo de presentar, o 28 de xuño de 2023, o expediente do proxecto de modificación da RPT á autorización da Consellería de Facenda e Administración Pública da Xunta de Galicia, e de ter a súa autorización con data do 18 de xullo de 2023, sométese á aprobación do Consello de Goberno do 19 de xullo de 2023 e informe posterior do Consello Social da Universidade da Coruña do 20 de xullo de 2023, e publícase a Resolución do 13 de setembro de 2023 de modificación desta RPT (DOG núm. 180, do 21 de setembro).
No parágrafo terceiro da páxina 53771 deste DOG establécese a seguinte previsión: «...coa finalidade de facilitar a consulta e xestión dos postos que integran a relación destes na UDC, a seguir da súa aprobación (se procede), publicarase unha RPT consolidada no DOG na cal xa figuren integrados nun único documento todos os cambios feitos ata o de agora».
Visto o anterior, esta xerencia, no uso das atribucións que lle confire a normativa vixente, resolve facer pública e recoller no anexo a esta resolución a relación de postos de traballo do persoal de administración e servizos, na cal se inclúen todas as modificacións realizadas desde a primeira publicación.
A Coruña, 30 de novembro de 2023
RESOLUCIÓN do 20 de novembro de 2023 pola que se dá publicidade da concesión dos Premios de investigación sobre VIH e/ou outras infeccións de transmisión sexual (ITS) 2023.
Axencia Galega para a Xestión do Coñecemento en Saúde — III. Outras disposicións — 01/12/2023

Mediante Resolución do 27 de setembro de 2023 (DOG núm. 190, do 5 de outubro), aprobáronse e publicáronse as bases reguladoras dos Premios de investigación sobre VIH e/ou outras infeccións de transmisión sexual (ITS) 2023.
O xurado destes premios fixo unha revisión bibliográfica dos artigos que cumpren cos requisitos recollidos nas bases reguladoras, avaliándoos segundo os criterios de selección establecidos, tal como se recolle no artigo 8 das referidas bases.
O 14 de novembro, o xurado reuniuse para poñer en común a avaliación dos artigos científicos e propoñer, no acordo de concesión, as catro persoas galardoadas.
Ese mesmo día contactouse telefonicamente coas catro persoas propostas para os premios e todas elas o aceptaron expresamente, así como confirmaron a súa vinculación a un centro ou institución galega incluído no ámbito de aplicación destas bases no momento da elaboración do artigo.
As ditas bases establecían no artigo 10 que a persoa titular da Presidencia da Axencia Galega de Coñecemento en Saúde (ACIS) ditará a resolución do premio que será inapelable, e farase pública a través do
Diario Oficial de Galicia
e das páxinas web do Servizo Galego de Saúde, www.sergas.es, e da ACIS, www.acis.sergas.gal
Crédito orzamentario: cinco mil cincocentos euros (5.500,00 €), con cargo á aplicación orzamentaria 12.A1-411A-480.00, proxecto 2018/00003, dos orzamentos do ano 2023 da ACIS:
a) Primeiro premio cunha dotación de tres mil euros (3.000,00 €).
b) Segundo premio cunha dotación de mil cincocentos euros (1.500,00 €).
c) Primer accésit cunha dotación de cincocentos euros (500,00 €).
d) Segundo accésit cunha dotación de cincocentos euros (500,00 €).
No que se refire ás persoas investigadoras premiadas, véxase o anexo.
Santiago de Compostela, 20 de novembro de 2023
CORRECCIÓN DE ERROS. Resolución do 23 de outubro de 2023, da Dirección Xeral de Relacións Laborais, pola que se dá publicidade das festas laborais de carácter local para o ano 2024, correspondentes aos concellos das catro provincias da Comunidade Autónoma de Galicia.
Consellería de Promoción do Emprego e Igualdade — III. Outras disposicións — 01/12/2023

Advertido erro na devandita resolución, publicada no
Diario Oficial de Galicia
número 208, do 2 de novembro, cómpre facer as seguintes correccións:
Na páxina 60444, no anexo I, provincia da Coruña, onde di: «37. Fisterra: 1 de abril, Luns de Pascua, 8 de setembro festa local de Fisterra», debe dicir: «37. Fisterra: 1 de abril, Luns de Pascua, 6 de setembro, festa local de Fisterra».
Na páxina 60444, no anexo I, provincia da Coruña, onde di: «42. Lousame: 25 de abril, festa de San Marcos, 27 de setembro, festa de San Roquiño», debe dicir: «42. Lousame: 25 de abril, festa de San Marcos, 4 de outubro, festa de San Roquiño».
CORRECCIÓN DE ERROS. Resolución do 23 de outubro de 2023, da Dirección Xeral de Relacións Laborais, pola que se dá publicidade das festas laborais de carácter local para o ano 2024 correspondentes aos concellos das catro provincias da Comunidade Autónoma de Galicia.
Consellería de Promoción do Emprego e Igualdade — III. Outras disposicións — 04/12/2023

Advertido un erro na devandita resolución, publicada no
Diario Oficial de Galicia
número 208, do 2 de novembro, é necesario facer as seguintes correccións:
No anexo II, na provincia de Lugo, na páxina 60448, onde di: «18. Cospeito: 13 de febreiro, Martes de Entroido; 8 de setembro, Nosa Señora Virxe do Monte», debe dicir: «18. Cospeito: 13 de febreiro, Martes de Entroido; 24 de xuño, festividade de San Xoán».
ORDE do 23 de novembro de 2023 pola que se resolve a adxudicación das axudas para a realización de actividades de formación en linguas estranxeiras no ano 2023, destinadas ao alumnado dos centros docentes sustentados con fondos públicos, escolarizado nos cursos 2021/22 e/ou 2022/23, en réxime de concorrencia competitiva.
Consellería de Cultura, Educación, Formación Profesional e Universidades — III. Outras disposicións — 04/12/2023

Cumpridos os trámites establecidos no artigo 17 da orde desta consellería, do 18 de xaneiro de 2023, pola que se convocan axudas para a realización de actividades de formación en linguas estranxeiras no ano 2023, destinadas ao alumnado dos centros docentes sustentados con fondos públicos, escolarizado nos cursos 2021/22 e/ou 2022/23, en réxime de concorrencia competitiva, esta consellería, en cumprimento do establecido no artigo 17.2 da citada orde,
Adxudicar as axudas para realizar actividades de formación en linguas estranxeiras no ano 2023, ao alumnado que se relaciona no anexo desta orde.
Contra a resolución definitiva de adxudicación, que esgota a vía administrativa, as persoas interesadas poderán interpoñer recurso potestativo de reposición perante a persoa titular da Consellería de Cultura. Educación, Formación Profesional e Universidades no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 23 de novembro de 2023
ORDE do 27 de novembro de 2023 pola que se resolve a convocatoria da Orde do 25 de maio de 2023, pola que se convocan axudas dirixidas a escolas de música públicas e escolas de música privadas dependentes de institucións sen ánimo de lucro (códigos de procedemento ED314E e ED314D).
Consellería de Cultura, Educación, Formación Profesional e Universidades — III. Outras disposicións — 04/12/2023

Mediante a Orde do 25 de maio de 2023 (DOG núm. 107, do 7 de xuño) publicouse a convocatoria de axudas dirixidas a escolas de música públicas e escolas de música privadas dependentes de institucións sen ánimo de lucro.
Tras valorar a Comisión as solicitudes e a documentación presentadas e elevada a proposta definitiva de concesión destas axudas, segundo prevén os puntos noveno e décimo da orde de convocatoria, e en virtude das atribucións que ten conferidas a Consellería de Cultura, Educación, Formación Profesional e Universidades,
Primeiro. Concederlles as axudas, nas contías que se sinalan, ás escolas de música públicas das cales sexan titulares os concellos que se relacionan no anexo A.I desta orde. Así mesmo, desestimar as solicitudes presentadas polas escolas de música públicas que se relacionan no anexo A.II, polas causas que se indican.
Segundo. Concederlles as axudas, nas contías que se sinalan, ás escolas de música dependentes de asociacións ou fundacións sen ánimo de lucro que se relacionan no anexo B.I desta orde. Así mesmo, desestimar as solicitudes presentadas polas escolas de música dependentes de asociacións ou fundacións sen ánimo de lucro que se relacionan no anexo B.II, polas causas que se indican.
Terceiro. O pagamento da subvención realizarase unha vez que o órgano concedente comprobe a xustificación presentada polo/a beneficiario/a da realización da actividade subvencionada. Toda alteración das condicións tidas en conta para a concesión da subvención poderá dar lugar á modificación desta resolución de concesión.
Cuarto. Contra esta orde, que esgota a vía administrativa, as persoas representantes das entidades interesadas poderán interpoñer recurso potestativo de reposición no prazo dun mes, contado a partir do día seguinte ao da súa publicación no Diario Oficial de Galicia, ante a persoa titular da Consellería de Cultura, Educación, Formación Profesional e Universidades, segundo o disposto na Lei 39/2015, do 1 de outubro, do procedemento administrativo común das administracións públicas, ou ben presentar directamente recurso contencioso-administrativo ante o Tribunal Superior de Xustiza de Galicia, no prazo de dous meses contados a partir do día seguinte ao da súa publicación, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de novembro de 2023
A.I. Adxudicacións definitivas.
A.II. Exclusións definitivas.
B.I. Adxudicacións definitivas.
B.II. Exclusións definitivas.
RESOLUCIÓN do 30 de novembro de 2023 pola que se dá publicidade das axudas concedidas ao abeiro da Orde do 11 de maio de 2023, pola que se establecen as bases reguladoras para a concesión das subvencións públicas, en réxime de concorrencia non competitiva, a centros privados sostidos con fondos públicos da Comunidade Autónoma de Galicia para a dotación de aulas dixitais, financiadas polo fondo europeo relativo ao Mecanismo de recuperación e resiliencia da Unión Europea no marco do Plan de recuperación, transformación e resiliencia financiado pola Unión Europea-NextGenerationEU, e se procede á súa convocatoria para o ano 2023 (código de procedemento ED301K).
Consellería de Cultura, Educación, Formación Profesional e Universidades — III. Outras disposicións — 12/12/2023

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 31 das bases reguladoras da convocatoria,
Facer pública no
Diario Oficial de Galicia
(DOG) e na páxina web da Consellería de Cultura, Educación, Formación Profesional e Universidades (https://www.edu.xunta.gal/portal/) a relación das subvencións concedidas polas resolucións do 20.9.2023 e do 2.11.2023, esta última resolución ditada tras a ampliación da dotación orzamentaria por Orde do 10 de outubro de 2023 (DOG núm. 198, do 18 de outubro), que se indican no anexo, ao abeiro da Orde do 11 de maio de 2023 pola que se establecen as bases reguladoras para a concesión das subvencións públicas, en réxime de concorrencia non competitiva, a centros privados sostidos con fondos públicos da Comunidade Autónoma de Galicia para a dotación de aulas dixitais, financiadas polo fondo europeo relativo ao Mecanismo de recuperación e resiliencia da Unión Europea no marco do Plan de recuperación, transformación e resiliencia financiado pola Unión Europea-NextGenerationEU, e se procede á súa convocatoria para o ano 2023 (código de procedemento ED301K).
O importe total das axudas concedidas ascende a 2.183.615,75 €, que se financiarán con cargo á aplicación orzamentaria 10.01.421AA.782.0, código de proxecto 2022 00072, dos orzamentos da Comunidade Autónoma de Galicia para o ano 2023.
Santiago de Compostela, 30 de novembro de 2023
RESOLUCIÓN do 28 de novembro de 2023 pola que se redistribúen e minoran os créditos orzamentarios por epígrafes recollidas na Resolución do 21 de abril de 2023 pola que se establecen as bases reguladoras e se anuncia a convocatoria de subvencións para proxectos de aforro e eficiencia enerxética nas empresas galegas, para o ano 2023, cofinanciadas polo Fondo Europeo de Desenvolvemento Rexional no marco do programa operativo Feder-Galicia 2021-2027 (código de procedemento IN417Y).
Axencia Instituto Enerxético de Galicia — III. Outras disposicións — 05/12/2023

Mediante a Resolución do 21 de abril de 2023, que foi publicada no Diario Oficial de Galicia (DOG) número 86, do 5 de maio, establecéronse as bases reguladoras e anunciouse a convocatoria de subvencións para proxectos de aforro e eficiencia enerxética nas empresas galegas, para o ano 2023, cofinanciadas polo Fondo Europeo de Desenvolvemento Rexional no marco do programa operativo Feder Galicia 2021-2027.
O artigo 3.1 das bases reguladoras prevé a posibilidade de redistribuír o orzamento se nalgunha das epígrafes non se rexistraron solicitudes suficientes para esgotar os fondos dispoñibles e noutra das epígrafes existe listaxe de espera. O prazo de presentación de solicitudes rematou o día 15 de setembro sen que se rexistraran solicitudes suficientes para esgotar os fondos dispoñibles nas epígrafes correspondentes a peme (PAPEME) e a infraestruturas públicas (PAP) e, non obstante, non se dispón de dispoñibilidade orzamentaria suficiente nas epígrafes correspondentes a grande empresa (PAGE) nin no de pemes e grandes empresas que reduzan as emisións de GEO en, polo menos, un 30 % (PAE).
O artigo 31 do Decreto 11/2009, establece que cando a contía total máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria, pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior, e dado que nas aplicacións orzamentarias correspondentes existe crédito dispoñible e coa finalidade de incrementar a eficacia administrativa e a eficiencia na asignación de recurso públicos, maximizando o impulso de proxectos de aforro e eficiencia enerxética nas empresas galegas,
Primeiro. Modificar o crédito destinado ás subvencións para proxectos de aforro e eficiencia enerxética nas empresas galegas, para o ano 2023, cofinanciadas polo Fondo Europeo de Desenvolvemento Rexional no marco do programa operativo Feder Galicia 2021-2027, redistribuíndose da seguinte maneira:
Dotación orzamentaria inicial:
Modificación orzamentaria:
Dotación orzamentaria final:
Segundo. A presente modificación, unha vez publicada no Diario Oficial de Galicia, non implicará a modificación do prazo establecido para presentar solicitudes.
Santiago de Compostela, 28 de novembro de 2023
EXTRACTO da Resolución do 30 de novembro de 2023 pola que se establecen as bases, en réxime de concorrencia competitiva, das subvencións a salas de artes escénicas de titularidade privada e se convocan para ano 2024 (código de procedemento CT402D).
Axencia Galega das Industrias Culturais — III. Outras disposicións — 19/12/2023

BDNS (Identif.): 732531.
De conformidade co previsto nos artigos 17.3.b) y 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
As persoas físicas (autónomas) e persoas xurídicas privadas xestoras de salas de artes escénicas, con domicilio ou sucursal en Galicia ou nun territorio membro da Unión Europea ou asociado ao Espazo Económico Europeo, sempre que se dean as seguintes circunstancias:
a) A persoa solicitante deberá estar en posesión da correspondente licenza de apertura da sala para poder desenvolver a axuda que solicita.
b) A sala deberá ter unha capacidade igual ou inferior a 150 localidades.
c) A persoa solicitante deberá acreditar que a sala para a cal solicita a axuda realizou un mínimo de 50 representacións no ano 2023.
Segundo. Finalidade
Determinar as condicións para impulsar o desenvolvemento da programación de carácter profesional das salas de artes escénicas de titularidade privada e, así, fomentar a súa estabilidade e consolidación e aprobar a convocatoria para o ano 2024.
Terceiro. Bases reguladoras
Resolución do 30 de novembro de 2023 pola que se establecen as bases, en réxime de concorrencia competitiva, de subvencións a salas de artes escénicas de titularidade privada e se convocan para o ano 2024 (código de procedemento CT402D).
Cuarto. Importe
O crédito asignado ao financiamento da subvención será de 200.000 euros, suma que irá con cargo á aplicación orzamentaria 10.A1.432B.770 do orzamento xeral da Agadic para o exercicio 2024, código de proxecto 2015-0003.
Quinto. Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no
Diario Oficial de Galicia
.
Santiago de Compostela, 30 de novembro de 2023
RESOLUCIÓN do 12 de decembro de 2023, da Dirección Xeral de Mobilidade, pola que se modifica a Resolución do 9 de novembro de 2023 pola que se convocan para o ano 2024 as probas de constatación da competencia profesional para o desempeño das funcións de xestor de transporte en empresas de transporte por estrada (códigos de procedemento IF312A e IF312B) (Diario Oficial de Galicia número 220, do 20 de novembro).
Consellería de Infraestruturas e Mobilidade — III. Outras disposicións — 19/12/2023

Mediante a Resolución do 9 de novembro de 2023, da Dirección Xeral de Mobilidade, indicada no encabezamento, procedeuse ao nomeamento do tribunal cualificador para a convocatoria do ano 2024.
Logo da dita designación e coa finalidade de garantir o correcto desenvolvemento das probas, considérase procedente incorporar un vogal suplente a maiores dos xa designados. Así, mediante esta resolución efectúase a designación íntegra do tribunal para garantir a máxima transparencia e facilitar o coñecemento da composición do tribunal para as persoas interesadas.
Polo exposto,
Primeiro. Modifícase o número 15.1 da Resolución do 9 de novembro de 2023, da Dirección Xeral de Mobilidade, pola que se convocan para o ano 2024 as probas de constatación da competencia profesional para o desempeño das funcións de xestor de transporte en empresas de transporte por estrada, que terán lugar na Comunidade Autónoma de Galicia no ano 2024, publicada no Diario Oficial de Galicia do 20 de novembro de 2023, que queda redactado como segue:
«15. Tribunal.
1. O tribunal cualificador das probas convocadas estará integrado polo seguinte persoal da Dirección Xeral de Mobilidade:
– Presidente:
Antón García Río.
– Presidentes suplentes:
Marta Vázquez Sanjurjo.
Juan Alberto Vidal Herrador.
– Vogais:
Juan Alberto Vidal Herrador.
Eduardo Suárez Campo.
María Inmaculada Carril Barco.
– Vogais suplentes:
Elena Prado Veiga.
Tamara Subiela Gómez.
Marta Figueiras García.
Tania Álvarez Meda.
Iván Marante Rodríguez.
– Secretaria:
María Teresa Somoza García.
– Secretaria suplente:
Marta Figueiras García».
Segundo. Esta resolución producirá efectos desde a data da súa publicación no Diario Oficial de Galicia.
Santiago de Compostela, 12 de decembro de 2023
RESOLUCIÓN do 24 de novembro de 2023 pola que se ordena a publicación do Acordo do Consello da Xunta de Galicia do 23 de novembro de 2023 polo que se aproba a modificación da relación de postos de traballo da Consellería de Sanidade e do Servizo Galego de Saúde.
Consellería de Facenda e Administración Pública — III. Outras disposicións — 05/12/2023

A aprobación da modificación da relación de postos de traballo da Consellería de Sanidade e do Servizo Galego de Saúde xustifícase polas razóns indicadas no punto primeiro do acordo.
En consecuencia, por proposta da Consellería de Sanidade e do Servizo Galego de Saúde da Xunta de Galicia e unha vez consultadas as organizacións sindicais presentes na mesa de negociación e na Comisión de Persoal, o Consello da Xunta de Galicia, na súa reunión do 23 de novembro de 2023, adoptou o seguinte
Primeiro. Aprobar a modificación da relación de postos de traballo da Consellería de Sanidade e do Servizo Galego de Saúde nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 23 de novembro de 2023, relativo á aprobación da modificación da relación de postos de traballo da Consellería de Sanidade e do Servizo Galego de Saúde da Xunta de Galicia, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 24 de novembro de 2023
RESOLUCIÓN do 24 de novembro de 2023 pola que se ordena a publicación do Acordo do Consello da Xunta de Galicia do 23 de novembro de 2023 polo que se aproba a modificación da relación de postos de traballo da Vicepresidencia Segunda e Consellería de Medio Ambiente, Territorio e Vivenda.
Consellería de Facenda e Administración Pública — III. Outras disposicións — 05/12/2023

A aprobación da modificación da relación de postos de traballo da Vicepresidencia Segunda e Consellería de Medio Ambiente, Territorio e Vivenda xustifícase polas razóns indicadas no punto primeiro do acordo.
En consecuencia, por proposta da Vicepresidencia Segunda e Consellería de Medio Ambiente, Territorio e Vivenda e unha vez consultadas as organizacións sindicais presentes na mesa de negociación e na Comisión de Persoal, o Consello da Xunta de Galicia, na súa reunión do 23 de novembro de 2023, adoptou o seguinte
Primeiro. Aprobar a modificación da relación de postos de traballo da Vicepresidencia Segunda e Consellería de Medio Ambiente, Territorio e Vivenda nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 23 de novembro de 2023, relativo á aprobación da modificación da relación de postos de traballo da Vicepresidencia Segunda e Consellería de Medio Ambiente, Territorio e Vivenda, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo a esta resolución.
Santiago de Compostela, 24 de novembro de 2023
ORDE do 1 de decembro de 2023 pola que se publica a concesión dos premios de educación secundaria obrigatoria ao esforzo e á superación persoal correspondentes ao curso 2022/23, convocados pola Orde do 19 de xuño de 2023 (Diario Oficial de Galicia número 125, do 3 de xullo).
Consellería de Cultura, Educación, Formación Profesional e Universidades — III. Outras disposicións — 12/12/2023

A Orde do 19 de xuño de 2023 (DOG núm. 125, do 3 de xullo) pola que se convocan os premios de educación secundaria obrigatoria ao esforzo e á superación persoal correspondentes ao curso 2022/23, establece no seu artigo 15.2 que a persoa titular da Dirección Xeral de Ordenación e Innovación Educativa elevará a proposta feita pola Comisión de Selección á persoa titular da Consellería de Cultura, Educación, Formación Profesional e Universidades, quen emitirá a correspondente orde de adxudicación para a súa publicación no Diario Oficial de Galicia, que recollerá a relación de códigos alfanuméricos das persoas premiadas.
Vista a proposta feita pola Comisión de Selección, por proposta da persoa titular da Dirección Xeral de Ordenación e Innovación Educativa, de acordo co establecido no artigo 15.2 da orde de convocatoria,
Primeiro. Conceder os premios de educación secundaria obrigatoria ao esforzo e á superación persoal correspondentes ao curso 2022/23, ao alumnado que figura no anexo desta orde.
Segundo. Contra esta orde poderase recorrer mediante recurso potestativo de reposición ante a persoa titular da Secretaría Xeral Técnica da Consellería de Cultura, Educación, Formación Profesional e Universidades, por delegación de competencia establecida na Orde do 29 de xullo de 2022 (DOG núm. 151, do 9 de agosto), no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 1 de decembro de 2023
CORRECCIÓN DE ERROS. Resolución do 23 de novembro de 2023 pola que se publica a oferta de emprego público do persoal de administración e servizos para o ano 2023.
Universidade de Santiago de Compostela — III. Outras disposicións — 14/12/2023

Advertido un erro na citada resolución, publicada no
Diario Oficial de Galicia
núm. 229, do 1 de decembro de 2023, procede realizar a seguinte corrección:
No anexo IV, Promoción interna independente, onde di:
Debe dicir:
RESOLUCIÓN do 30 de novembro de 2023 pola que se publica o plan de estudos de máster universitario en Fabricación Aditiva por esta universidade e a Universidade de Vigo.
Universidade da Coruña — III. Outras disposicións — 14/12/2023

O máster universitario en Fabricación Aditiva pola Universidade da Coruña e a Universidade de Vigo obtivo a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia e a autorización da Comunidade Autónoma de Galicia para a súa implantación. O carácter oficial do título e a súa inscrición no Rexistro de Universidades, Centros e Títulos (RUCT) estableceuse mediante o Acordo do Consello de Ministros, do 17 de outubro de 2023, publicado mediante a Resolución da Secretaría Xeral de Universidades, do 19 de outubro de 2023, no
Boletín Oficial del Estado
(BOE) do 30 de outubro.
Polo exposto, de conformidade co disposto no artigo 8.3 da Lei orgánica 2/2023, do 22 de marzo, do sistema universitario,
Publicar o plan de estudos conducente á obtención do título de máster universitario en Fabricación Aditiva pola Universidade da Coruña e a Universidade de Vigo, que se estrutura segundo consta no anexo.
A Coruña, 30 de novembro de 2023
ORDE do 12 de decembro de 2023 pola que se amplía o crédito da Orde do 28 de xullo de 2023 pola que se regulan as bases e a convocatoria para o ano 2023 das axudas, en réxime de concorrencia non competitiva, da compensación á frota pesqueira galega polas consecuencias da guerra de Ucraína, cofinanciadas ao 75 % polo Fondo Europeo Marítimo e de Pesca (código de procedemento PE107F).
Consellería do Mar — III. Outras disposicións — 15/12/2023

A Orde do 28 de xullo de 2023 (DOG núm. 154, do 14 de agosto) estableceu as bases reguladoras e a convocatoria para o ano 2023 das axudas, en réxime de concorrencia non competitiva, ás persoas armadoras de buques pesqueiros con porto base en Galicia, para compensar o incremento do prezo do gasóleo, como consecuencia da guerra de Ucraína.
A dita orde establece no seu artigo 3 que o crédito inicial poderá ser ampliado en función das dispoñibilidades orzamentarias sen que iso dea lugar á apertura dun novo prazo de presentación de solicitudes.
Tendo en conta o elevado número de solicitudes presentadas, o crédito orzamentario non resulta suficiente para atender axeitadamente ás que cumpren cos requisitos, é por iso polo que procede ampliar o crédito orzamentario para a concesión destas axudas.
Por todo o anterior, e no uso das facultades que me foron conferidas,
Artigo único
Primeiro. Amplíase o importe da contía máxima das axudas que se van conceder ao abeiro da Orde do 28 de xullo de 2023 en:
3.747.572,80 euros, con cargo á aplicación 15.02.723B.770.2 (código de proxecto 2023.00186) dos orzamentos xerais da Comunidade Autónoma de Galicia para o ano 2023, polo que o importe total da convocatoria de 2023 ascende a 7.374.140,80 euros.
Segundo. A publicación desta orde non supón a apertura dun novo prazo de presentación de solicitudes.
Disposición derradeira única
Esta orde producirá efectos a partir do día seguinte ao da súa publicación no Diario Oficial de Galicia.
Santiago de Compostela, 12 de decembro de 2023
EXTRACTO da Orde do 12 de decembro de 2023 pola que se amplía o crédito da Orde do 28 de xullo de 2023 pola que se regulan as bases e a convocatoria para o ano 2023 das axudas, en réxime de concorrencia non competitiva, da compensación á frota pesqueira galega polas consecuencias da guerra de Ucraína, cofinanciadas ao 75 % polo Fondo Europeo Marítimo e de Pesca (código de procedemento PE107F).
Consellería do Mar — III. Outras disposicións — 15/12/2023

BDNS (Identif.): 712074.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Ampliación do crédito orzamentario
Amplíase o importe total do crédito para o financiamento das axudas previstas na Orde do 28 de xullo de 2023 pola que se regulan as bases e a convocatoria para o ano 2023 das axudas, en réxime de concorrencia non competitiva, da compensación á frota pesqueira galega polas consecuencias da guerra de Ucraína, cofinanciadas ao 75 % polo Fondo Europeo Marítimo e de Pesca (código de procedemento PE107F), na seguinte contía:
3.747.572,80 euros, con cargo á aplicación 15.02.723B.770.2 (código de proxecto 2023.00186) dos orzamentos xerais da Comunidade Autónoma de Galicia para o ano 2023, polo que o importe total da convocatoria de 2023 ascende a 7.374.140,80 euros.
Segundo. Prazo de presentación de solicitudes
Esta modificación non afecta ao prazo establecido na referida orde para a presentación de solicitudes.
Santiago de Compostela, 12 de decembro de 2023
CORRECCIÓN DE ERROS. Resolución do 18 de setembro de 2023 pola que se fai pública a Resolución do 13 de setembro de 2023 de delegación de facultades nas persoas titulares da Dirección Xeral, da Xerencia e da Dirección da Área de Financiamento.
Instituto Galego de Promoción Económica — III. Outras disposicións — 15/12/2023

Advertido erro na devandita resolución publicada no
Diario Oficial de Galicia
número 184, do 27 de setembro, cómpre facer a seguinte corrección:
Na páxina 54637, onde di: «Terceiro. Delegar na persoa titular da Dirección da Área de Financiamento, actualmente Alberto Vivero Fernández, con DNI 31655454P, ...», debe dicir: «Terceiro. Delegar na persoa titular da Dirección da Área de Financiamento, actualmente Alberto Vivero Fernández, con DNI 32655454P, ...».
RESOLUCIÓN do 5 de decembro de 2023, pola que se dá publicidade ás axudas concedidas ao abeiro da Orde do 27 de abril de 2023 pola que se establecen as bases reguladoras para a concesión de subvencións para a participación de persoas escritoras, ilustradoras, tradutoras e editoras nas actividades que se celebren no sector do libro, e se procede á súa convocatoria para o ano 2023 (código de procedemento CT221A).
Consellería de Cultura, Educación, Formación Profesional e Universidades — III. Outras disposicións — 15/12/2023

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no
Diario Oficial de Galicia
das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Así mesmo, segundo o artigo 15 da orde de convocatoria, as resolucións administrativas publicaranse no
Diario Oficial de Galicia
e no portal https://www.cultura.gal
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 10.40.432A.770.01 do procedemento CT221A para a participación de persoas escritoras, ilustradoras, tradutoras e editoras nas actividades celebradas no sector do libro no ano 2023.
Santiago de Compostela, 5 de decembro de 2023
RESOLUCIÓN do 28 de novembro de 2023, da Secretaría Xeral para o Deporte, pola que se dá publicidade aos recoñecementos dos núcleos de adestramento deportivo especializado.
Vicepresidencia Primeira e Consellería de Presidencia, Xustiza e Deportes — III. Outras disposicións — 15/12/2023

No
Diario Oficial de Galicia
núm. 197, do 29 de setembro de 2020, publícase o Decreto 165/2020, do 17 de setembro, polo que se regula o deporte de alto nivel, de alto rendemento e de rendemento deportivo de base de Galicia, a través do cal, no seu artigo 39, se recoñecen os núcleos de adestramento deportivo especializado coma o conxunto de medios humanos e materiais xestionados por unha federación deportiva, club deportivo ou sociedade anónima deportiva inscritos no Rexistro de Entidades Deportivas de Galicia que teña por finalidade a preparación técnico-deportiva orientada ao alto nivel ou ao alto rendemento deportivo.
A través da Orde do 23 de xuño de 2021 pola que se establecen os criterios técnico-deportivos para a obtención das condicións de persoa deportista de alto nivel, alto rendemento deportivo e rendemento deportivo de base, e os criterios deportivos para o recoñecemento dos núcleos de adestramento deportivo especializado, determínanse, no artigo 7, os criterios deportivos para os núcleos de adestramento especializado.
Os proxectos recoñecidos correspóndense co interese estratéxico deportivo da propia Comunidade Autónoma, encamiñado á participación dos deportistas galegos e das deportistas galegas en xogos olímpicos ou paralímpicos, campionatos do mundo, campionatos de Europa e outras competicións internacionais de máximo nivel.
Con base no anteriormente exposto,
Artigo único. Dar publicidade á relación dos núcleos de adestramento deportivo especializado que teñen sido recoñecidos ata o momento pola Vicepresidencia Primeira e Consellería de Presidencia, Xustiza e Deportes, así como o período de vixencia do seu recoñecemento. A relación incorpórase no anexo da presente resolución.
Santiago de Compostela, 28 de novembro de 2023
RESOLUCIÓN do 11 de decembro de 2023, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 26 de maio de 2023 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de educación para o desenvolvemento e a cidadanía global que executen as organizacións non gobernamentais de desenvolvemento, e se procede á súa convocatoria (código de procedemento PR804A).
Vicepresidencia Primeira e Consellería de Presidencia, Xustiza e Deportes — III. Outras disposicións — 18/12/2023

Conforme o establecido no artigo 25 da Orde do 26 de maio de 2023, pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de educación para o desenvolvemento e a cidadanía global que executen as organizacións non gobernamentais de desenvolvemento, e se procede á súa convocatoria, unha vez ultimada a concesión de axudas, publicarase no
Diario Oficial de Galicia
a relación das concedidas, con indicación das entidades beneficiarias, contía e finalidade.
Na súa virtude,
Publicar no
Diario Oficial de Galicia
as axudas concedidas pola Resolución do director xeral de Relacións Exteriores e coa Unión Europea, do 29 de agosto de 2023, de conformidade coa Orde do 26 de maio de 2023 (DOG núm. 107, do 7 de xuño):
– 16 proxectos de educación para o desenvolvemento e a cidadanía global que exxecutarán as organizacións non gobernamentais de cooperación ao desenvolvemento (ONGD), por un importe global de un seiscentos mil euros (600.000,00 €), nas contías, beneficiarios e finalidade que se relacionan no anexo desta resolución.
Santiago de Compostela, 11 de decembro de 2023
RESOLUCIÓN do 11 de decembro de 2023, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 24 de marzo de 2023 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se procede á súa convocatoria para o ano 2023 (código de procedemento PR811A).
Vicepresidencia Primeira e Consellería de Presidencia, Xustiza e Deportes — III. Outras disposicións — 18/12/2023

Conforme o establecido no artigo 25 da Orde do 24 de marzo de 2023 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se procede á súa convocatoria para o ano 2023, unha vez ultimada a concesión de axudas, publicarase no Diario Oficial de Galicia a relación das concedidas, con indicación das entidades beneficiarias, contía e finalidade.
Na súa virtude,
Publicar no Diario Oficial de Galicia as axudas concedidas pola Resolución do director xeral de Relacións Exteriores e coa Unión Europea, do 27 de xuño de 2023, de conformidade coa Orde do 24 de marzo de 2023 (DOG núm. 68, do 10 de abril):
– 8 proxectos de acción humanitaria no exterior que executarán as organizacións non gobernamentais de cooperación para o desenvolvemento (ONGD), por un importe global de cincocentos cincuenta mil euros (550.000,00 €), nas contías, beneficiarios e finalidade que se relacionan no anexo desta resolución.
Santiago de Compostela, 11 de decembro de 2023
CUESTIÓN de inconstitucionalidade 4409-2023 en relación co artigo 10.1, parágrafo 1º, e a disposición transitoria primeira da Lei do Parlamento de Galicia 7/2022, do 27 de decembro, de medidas fiscais e administrativas.
Tribunal Constitucional — I. Disposicións xerais — 21/12/2023

O Pleno do Tribunal Constitucional, por providencia do 12 de decembro de 2023, acordou admitir a trámite a cuestión de inconstitucionalidade número 4409-2023 exposta por Xulgado do Contencioso-Administrativo número 1 de Pontevedra, no procedemento ordinario número 223-2021, en relación co artigo 10.1, parágrafo 1º, e a disposición transitoria primeira da Lei do Parlamento de Galicia 7/2022, do 27 de decembro, de medidas fiscais e administrativas e, de conformidade co disposto no artigo 10.1.c) LOTC, reservar para si o coñecemento desta cuestión.
De conformidade co establecido no artigo 37.2 LOTC, quen sexa parte no procedemento ordinario número 223-2021 poderá comparecer ante este tribunal dentro dos quince días seguintes ao da publicación deste edicto no
Boletín Oficial del Estado
.
Madrid, 12 de decembro de 2023